NLA Høgskolen Bergen

NLA Høgskolen er en offentlig godkjent og akkreditert privat kristen høgskole. Høgskolen har omkring 3300 studenter og 300 ansatte fordelt på tre studiesteder og to studiesentre: bachelor- og masterstudier med fagområdene teologi, pedagogikk, interkulturell kompetanse, grunnskolelærer- og barnehagelærerutdanning, idrett, musikk og journalistikk.  

NLA Høgskolen har også campus i Kristiansand og i Oslo, samt studiesenter i Trondheim og i Stavanger. 

Høyskolen har fra starten av hatt som hovedformål å bidra til teologisk og pedagogisk gjennomtenkning av oppdragelse og undervisning i hjem og kirke, på de forskjellige trinn i skoleverket og innen de forskjellige skolefagene,  gjennom forskning, utviklingsarbeid og undervisning. Videre bidra til teologisk og pedagogisk gjennomtenkning av oppdragelse og undervisning med sikte på en tjeneste blant andre folk og i andre kultursamfunn. Dessuten gi studenter hjelp til livs- og kulturtolking, fremme gode yrkesetiske holdninger og bidra til deres danning som oppdragere og kulturformidlere og utruste til tjeneste i hjem og kirke, offentlige og frie barnehager og skoler, og i samfunnet ellers. Høgskolen skal også gi ulike etter- og videreutdanningstilbud.

 Studietilbud 
NLA Høgskolen tilbyr grunnskolelærerutdanning i Oslo og Bergen. I Bergen finner man også barnehagelærerutdanning, sammen med bachelor- og mastergradsstudier i pedagogikk, interkulturell kompetanse og teologi/praktisk teologi og ledelse. Fra høsten 2024 tilbys også bachelorgrader i økonomi, under navnet Hauge School of Management. I Oslo og i Kristiansand tilbys også bachelorgrader i økonomi, samt bachelorgrader innen utøvende musikk og praktisk teologi. I Kristiansand tilbys også studier i journalistikk.

 Historie 
Norsk Lærerakademi for kristendomsstudier åpnet i Bergen i 1968 og utvidet med studier i pedagogikk i 1977. I 1995 ble NLA Lærerhøgskolen etablert i Bergen. I 2006 fikk høgskolen NOKUT-akkreditering og 1. januar 2013 fusjonerte NLA Høgskolen med Høgskolen i Staffeldtsgate i Oslo og Mediehøgskolen Gimlekollen i Kristiansand. Høsten 2013 kom Hauge School of Management til - en verdibasert utdanning i økonomi og ledelse, med utgangspunkt i NLA Høgskolen i Staffeldtsgate. Dise studiene ble etablert i Kristiansand i 2021, Bergen 2024 og Stavanger 2025. 

 Referanser 

 Eksterne lenker 


Kategori:Utdanning i Bergen
Kategori:Utdanningsinstitusjoner etablert i 1968
Kategori:Utdanningsinstitusjoner etablert i 1996
Kategori:Høyskoler i Norge
Kategori:Kristne skoler i Norge
Kategori:Lutherske utdanningsinstitusjoner
Kategori:Åsane
Kategori:Sandviken i Bergen
Kategori:Utdanningsinstitusjoner etablert i 2013